Influenza nyebar menyang saindhenging donya jroning epidemi mangsan, sing nimbulaké pepati 250.000 lan 500.000 wong saben tauné,[9] malah nganti mayuta-yuta wong ing sapérangan taun pandemik. Rata-rata 41.400 wong mati saben tauné ing Amérika Sarékat jroning kurun wektu antara taun 1979 tekan 2001 amarga influenza.[10] Nalika taun 2010 Pusat Pangendhalian lan Panyegahan Penyakit ing Amérika Sarékat ngowahi carané nglapuraké prakiran pepati amarga influenza jroning 30 taun. Saiki Pusat Pangendhalian lan Panyegahan Penyakit nglapuraké yèn ana kisaran angka pepati wiwit saka 3.300 nganti 49.000 pepati per tauné.[11]